বঙ্গোপসাগরের তীরবর্তী দক্ষিণ এশিয়া ও দক্ষিণ-পূর্ব এশিয়ার দেশগুলোর মধ্যে সহযোগিতা বৃদ্ধি, অর্থনৈতিক ও সামাজিক উন্নয়নের লক্ষ্যে ৬ জুন ১৯৯৭ সালে বাংলাদেশ, ভারত, শ্রীলঙ্কা ও থাইল্যান্ডকে নিয়ে একটি সংস্থা গঠন করা হয়েছে। এর নামকরণ করা হয় বাংলাদেশ-ইন্ডিয়া-থাইল্যান্ড ইকোনমিক কো-অপারেশন বা বিসটেক (BISTEC)। ডিসেম্বরে মিয়ানমার এই সংস্থায় যোগ দিলে M যোগ করে নতুন নাম রাখা হয় বিমসটেক (BIMSTEC)। ফেব্রুয়ারি ২০০৪ সালের প্রথম দিকে নেপাল ও ভুটান এই সংস্থায় যোগ দেয়। তখন বিমসটেকের নাম বারবার পরিবর্তিত হবে কি না তা নিয়ে প্রশ্ন ওঠে। ৩১ জুলাই ২০০৪-সালে ব্যাংককে অনুষ্ঠিত হয় প্রথম বিমসটেক শীর্ষ সম্মেলন। এই সম্মেলনে সংস্থার নাম পরিবর্তন না করে নামের অর্থের পরিবর্তন করা হয়। পাঁচটি দেশের আদ্যাক্ষরের বদলে নতুন নামকরণ হয়-Bay of Bengal (B) Initiative (I) for Multi (M) Sectoral (S) Technical (T) and Economic (E) Co-operation (C)-এতে সংক্ষিপ্ত নাম বিমসটেক (BIMSTEC) অপরিবর্তিতই থাকে। আগে মূলত অর্থনৈতিক বিষয়টির কথা উল্লেখ করা হলেও এখন এর তৎপরতা বহুমুখী।